ཀུན་གླེང་གསར་འགྱུར། ཀུན་གླེང་། དྲ་སྣང་གི་བོད། དྲ་བརྙན་གསར་འགྱུར། ཁ་བའི་མི་སྣ། བུད་མེད་ལེ་ཚན། དཔེ་ཀློག ཆབ་སྲིད་བཙོན་པ་ངོ་སྤྲོད།
རླུང་འཕྲིན།
སྔ་དྲོའི་གསར་འགྱུར། དགོང་དྲོའི་གསར་འགྱུར། བགྲོ་གླེང་མདུན་ལྕོག བསྐྱར་ཞིབ། པོ་ཊི་ཁ་སི། དཔེ་ཀློག ཕ་ཡུལ་གླེང་སྟེགས། ཆོས་རིག་ལེ་ཚན། གཞོན་སྐྱེས་དང་ཤེས་ཡོན། འཕྲོད་བསྟེན་དང་དོན་ལྡན་གྱི་མི་ཚེ། གངས་རིའི་བྲག་ཅ། བུད་མེད། སོ་ཡ་ལ། བོད་ཀྱི་གླུ་གཞས།
གསར་འགོད་རང་དབང་།
Learning English
རྗེས་འབྲངས།
སྐད་ཡིག
འཚོལ།
Live
Live
འཚོལ།
སྔོན་མ། རྗེས་མ།
Breaking News
གཟའ་ཉི་མ། ༢༠༢༢/༡༡/༢༧
ཧི་མ་ལ་ཡ།
འབྲུག་ཡུལ་གྱི་ཕུན་ཚོགས་གླིང་ལ་འགྲོ་འོང་བཀག་སྡོམ་ཕྱིར་འཐེན།
ཐོན་གསར་ཤོས། ༡༤།༠༨།༢༠༢༡
འགྲེམ་སྤེལ།
འབྲུག་ཡུལ་གྱི་ཕུན་ཚོགས་གླིང་ལ་འགྲོ་འོང་བཀག་སྡོམ་ཕྱིར་འཐེན།
share
པར་འདེབས་པ།
༄༅།། འབྲུག་པའི་གསར་ཤོག་ལ་ཕྱི་ཟླ་༤་པའི་ཚེས་༡༦་ནས་ཕྱི་ཟླ་༨་པའི་ཚེས་༡༠་བར་དུ་རྒྱ་གར་གྱི་ས་མཚམས་སུ་ཆགས་པའི་ཕུན་ཚོགས་གླིང་གྲོང་རྡལ་ལ་འབྲུག་གཞུང་གིས་ཏོག་དབྱིབས་ནད་དུག་སྔོན་འགོག་ཆེད་དུ་འགྲོ་འོང་བཀག་སྡོམ་གྱི་སྒོ་རྒྱ་བསྡམས། ད་ལྟ་དུས་ཡུན་ཟླ་བ་༤་ཡས་མས་ཤིག་ཕྱིན་པའི་རྗེས་སུ་འབྲུག་གཞུང་གིས་ཕུན་ཚོགས་གླིང་གྲོང་རྡལ་གྱི་མི་མང་ནར་སོན་པ་ཡོངས་ལ་ཏོག་དབྱིབས་ནད་དུག་སྔོན་འགོག་གི་སྨན་ཁབ་གཉིས་ཀ་བརྒྱབ་སྟེ་འགྲོ་འོང་བཀག་སྡོམ་ཕྱིར་འཐེན་བྱས་པ་རེད་ཅེས་གནས་ཚུལ་སྤེལ། རྒྱ་གར་གྱི་བང་ཆེན་ཚགས་པར་ལ་གནས་ཚུལ་ཐོན་པ་ལྟར་ན། ཕྱི་ཟླ་༧་པའི་ཟླ་མཇུག་ཏུ་འབྲུག་གཞུང་གི་འཕྲོད་བསྟེན་ལྷན་ཁང་གིས་དུས་ཡུན་བདུན་ཕྲག་གཅིག་གི་ནང་ཚུད་དུ་སྤྱི་དམངས་ནར་སོན་པ་བརྒྱ་ཆ་༩༠་ལྷག་ལ་སྨན་ཐུན་གཉིས་ཀའི་ཏོག་དབྱིབས་ནད་དུག་སྔོན་འགོག་གི་སྨན་ཁབ་ཆ་ཚང་བརྒྱབ་ཟིན་ཞེས་བསྒྲགས། དཔལ་ལྡན་འབྲུག་གཞུང་གི་གསར་འཕྲིན་ཁག་ཏུ་ཕྱི་ཟླ་༧་པའི་ཚེས་༢༠་ནས་ཚེས་༢༦་བར་དུ་མི་མང་ནར་སོན་པ་བརྒྱ་ཆ་༩༠་དང་གྲངས་ཆུང་༢་ལ་སྨན་ཁབ་གཉིས་ཀ་བརྒྱབ་ཟིན་པར་མ་ཟད། རྒྱལ་ཁབ་དེའི་མི་འབོར་བརྒྱ་ཆ་༦༡་དང་གྲངས་ཆུང་༨་ལ་འགོག་ཁབ་ཆ་ཚང་བརྒྱབ་ཚར་ཞེས་བཀོད།།
འཛམ་གླིང་ཡོངས་ལ་ཏོག་དབྱིབས་ནད་དུག་ཁྱབ་སྟེ་མི་གྲངས་དུང་ཕྱུར་མང་པོར་ནད་མནར་དང་མི་གྲངས་ས་ཡ་འགའ་ཞིག་ལ་འཆི་སྐྱོན་ཕོག་ཀྱང་འབྲུག་ཡུལ་ལ་མི་འབོར་༧༨༠༠༠༠་ལྷག་ཡོད་པ་དེ་དག་གི་གྲས་སུ་༢༥༠༠་ཡས་མས་ཤིག་ལ་ནད་དུག་འགོས་པ་དང་མི་གསུམ་ལ་མ་གཏོགས་འཆི་སྐྱོན་མ་བྱུང་། འབྲུག་གཞུང་གིས་ཏོག་དབྱིབས་ནད་དུག་སྔོན་འགོག་དང་མི་དམངས་ལ་སྨན་ཁབ་བརྒྱབ་པའི་གྲུབ་འབྲས་ནི་རྒྱལ་སྤྱིའི་སྤྱི་ཚོགས་ལ་ངོམ་སོ་བྱེད་ཆོག་པ་ཞིག་ཏུ་གྱུར། ལོ་འདིའི་ཕྱི་ཟླ་༤་པའི་ནང་དུ་འབྲུག་གཞུང་གིས་མི་དམངས་ལ་སྨན་ཁབ་དང་པོ་རྒྱག་འགོ་ཚུགས་ཏེ་འབྲུག་རྒྱལ་ཡོངས་སུ་སྨན་ཁབ་རྒྱག་སའི་ས་ཚིགས་༡༢༠༠་སྒོ་ཕྱེ། འབྲུག་པའི་མི་འབོར་ནར་སོན་པ་བརྒྱ་ཆ་༦༤་ལྷག་ལ་སྨན་ཐུན་དང་པོའི་འགོག་ཁབ་བརྒྱབ། ཕྱི་ཟླ་༨་ཚེས་༡༢་ཉིན་ཨ་རིའི་ལཱོན་ཌལ་གསར་འགྱུར་ལས་ཁང་གིས་གནས་ཚུལ་སྤེལ་བ་ལྟར་ན། ཏོག་དབྱིབས་ནད་དུག་སྔོན་འགོག་གི་སྨན་ཁབ་ཐོན་མ་ཐག་ཏུ་འབྲུག་གཞུང་གིས་རྒྱ་གར་དང་ཡུ་རོབ་རྒྱལ་ཁབ་ཌན་མག ཁུ་རོ་ཤི་ཡ་དང་བྷལ་གྷེ་རི་ཡ་བཅས་ནས་དབྱིན་ཇིས་བཟོས་པའི་ཨེ་སི་ཊ་ར་ཛེ་ན་ཁ་སྨན་ཁབ་ནང་འདྲེན་བྱས་ཤིང་། ཨ་མི་རི་ཀ་ནས་མོ་ཌེར་ན་སྨན་སྦྱོར་བཟོ་ཚོང་ཁང་གིས་བཟོས་པའི་ཏོག་དབྱིབས་ནད་དུག་སྔོན་འགོག་གི་སྨན་ཁབ་ནང་འདྲེན་བྱས་འདུག
ཕྱི་ཟླ་༨་པའི་ཚེས་༦་ཉིན་བལ་ཡུལ་གྱིས་རེ་སྐུལ་ལྟར་འབྲུག་གཞུང་གིས་སྨན་ཁབ་ལྷག་འཕྲོ་རྣམས་བལ་ཡུལ་ལ་མཁོ་འགྲེམ་བྱས་ཡོད་པ་སྟེ། འབྲུག་གཞུང་གིས་དབྱིན་ཇིའི་བཟོས་པའི་ཨེ་སི་ཊ་ར་ཛེ་ན་ཁ་སྨན་ཁབ་༢༣༠༠༠༠་ཐམ་པ་བལ་ཡུལ་ལ་མཁོ་འགྲེམ་བྱས་ཤིང་། བལ་ཡུལ་གྱི་སྲིད་བློན་ཤཱེར་བྷ་དྷུར་དྷོ་ཡེ་བྷས་ང་ཚོས་ཏོག་དབྱིབས་ནད་དུག་ལ་གདོང་ལེན་དང་ནད་ཡམས་ཀྱི་དཀའ་ངལ་མྱོང་བཞིན་པའི་དུས་སུ་འབྲུག་གཞུང་གིས་མཛའ་བརྩེའི་སྒོ་ནས་བལ་ཡུལ་ལ་སྨན་ཁབ་མཁོ་འགྲེམ་གནང་བར་དགའ་བསུ་ཞུ། ངས་འབྲུག་ཡུལ་གྱི་རྒྱལ་པོ་མཆོག་དང་སྲིད་བློན་རྣམ་གཉིས་ལ་བཀའ་དྲིན་ཆེ་ཞུ་རྒྱུ་ཡིན། རྣམ་པ་ཚོས་བལ་ཡུལ་ལ་སྐྱིད་སྡུག་མཉམ་མྱོང་དང་སྨན་ཁབ་༢༣༠༠༠༠་མཁོ་འགྲེམ་གནང་བར་རྗེས་སུ་ཡི་རང་ཞུ། ཕྱིས་སུ་བལ་ཡུལ་གྱིས་འབྲུག་ཡུལ་ལ་དྲིན་ལན་འཇལ་ངེས་ཡིན་ཞེས་ཊོས་ཊར་དྲྭ་ལམ་དུ་འཕྲིན་ཐུང་ཞིག་སྤེལ། ཐོག་མར་འཛམ་གླིང་ཡོངས་ལ་ཏོག་དབྱིབས་ནད་དུག་ཁྱབ་པའི་དུས་སུ་འབྲུག་ཡུལ་ནི་རྒྱལ་ཁབ་ཕྱི་ལ་འགྲིམ་འགྲུལ་སོགས་ཀྱི་འབྲེལ་བ་ཆེན་པོ་མེད་ཅིང་། ལྷག་པར་དུ་འབྲུག་ཡུལ་ལ་མི་འབོར་ཉུང་བ་བཅས་ཀྱིས་ཏོག་དབྱིབས་ནད་དུག་ཚབས་ཆེན་ཞིག་ཁྱབ་མི་ཐུབ་པའི་རེ་ལྟོས་འཆང་། ཡིན་ནའང་ཁ་སྔོན་ཕྱི་ཟླ་༤་པ་ནས་རྒྱ་གར་དང་བལ་ཡུལ་སོགས་ལ་ནད་རླབས་གཉིས་པ་འཕྱུར་པའི་རྗེས་སུ་འབྲུག་གཞུང་གིས་འཕྲལ་དུ་མི་དམངས་ལ་ཏོག་དབྱིབས་ནད་དུག་སྔོན་འགོག་གི་སྨན་ཁབ་རྒྱག་རྒྱུ་གཙིགས་སུ་བཟུང་། ཌེལ་ཊ་ཞེས་འབོད་པའི་ངོ་བོ་འགྱུར་བའི་ཏོག་དབྱིབས་ནད་དུག་འདི་ཚབས་ཆེན་ཞིག་ཡིན་པར་ངོས་འཛིན་བྱས་ནས་ནད་ཡམས་སྔོན་འགོག་གི་ལས་དོན་ཁག་ཤུགས་ཆེན་པོ་ཞིག་བསྒྲུབས་ཡོད་པའི་གནས་ཚུལ་ཐོན་འདུག